b'\n_START_ARTICLE_\nKi\xc5\xa1ki pogost\n_START_SECTION_\nOpis\n_START_PARAGRAPH_\nPogost je bil zgrajen na ju\xc5\xbenem delu otoka Ki\xc5\xbei, na vzpetini 4 metre nad gladino One\xc5\xa1kega jezera. Njegova osnovna struktura je zgrajena iz okroglih debel iz rde\xc4\x8dega bora (Pinus sylvestris), pribli\xc5\xbeno 30\xc2\xa0cm v premeru in 3 do 5 metrov dolgih. Pogost je bil zgrajen brez uporabe \xc5\xbeebljev. Ve\xc4\x8d tiso\xc4\x8d hlodov sestavlja zgradbo, kar je predstavljalo v tistem \xc4\x8dasu kompleksno logisti\xc4\x8dno nalogo.\n_START_SECTION_\nPripro\xc5\xa1nja cerkev\n_START_PARAGRAPH_\nPripro\xc5\xa1nja cerkev (ru\xc5\xa1\xc4\x8dina: \xd0\x9f\xd0\xbe\xd0\xba\xd1\x80\xd0\xbe\xd0\xb2\xd1\x81\xd0\xba\xd0\xb0\xd1\x8f \xd1\x86\xd0\xb5\xd1\x80\xd0\xba\xd0\xbe\xd0\xb2\xd1\x8c) je ogrevana ("zimska") cerkev, kjer so obredi potekali od 1. oktobra do velike no\xc4\x8di. Cerkev je bila prva na otoku, ko je po\xc5\xbear v poznem 17. stoletju uni\xc4\x8dil vse prej\xc5\xa1nje cerkve. Prvi\xc4\x8d je bila zgrajena leta 1694 kot struktura z eno kupolo, nato pa obnovljena leta 1720-1749 in 1764 prezidana v svoji sedanji 9-kupolni obliki kot arhitekturni odmev glavne prenovljene cerkve. Je 32 metrov visoka in stoji na 26 x 8 metrov velikem obodu. Ima devet kupol, eno ve\xc4\x8djo v centru, ki je obdana z osmimi manj\xc5\xa1imi. Okras je skromen. Visoka enojna veranda vodi v \xc5\xa1tiri notranje dele cerkve. Kot v prenovljeni cerkvi, je oltar postavljen v obliki vzhodnem delu kot pentagon. Prvotni ikonostas je bil zamenjan ob koncu 19. stoletja in se je izgubil; obnovljena je bila leta 1950 v prvotnem slogu.\n_START_SECTION_\nZvonik\n_START_PARAGRAPH_\nPrvotni zvonik je bil v slabem stanju in ponovno zgrajen leta 1862 ter dodatno obnovljen leta 1874 in 1900. Zvonik je 30 metrov visok in 6 x 6 metrov v tlorisu. Stoji na kvadratnem lesenem okvirju na temeljih (ru\xc5\xa1evin z apnom malto); okvir je znotraj razdeljen z dvema stenama v tri prostore: predprostor, stopnice in prostor za skladi\xc5\xa1\xc4\x8denje. Nad kvadratnim okvirjem je osmerokotni del z zvonikom na vrhu. Ima tudi piramidno (osmerokotno) streho, ki po\xc4\x8diva na stebrih. Streha ima na vrhu kri\xc5\xbe. Vrste lesa so enake kot v drugih cerkvah: bor, smreka in trepetlika.\n_START_SECTION_\nOgraja\n_START_PARAGRAPH_\nOgraja je bila zgrajena v 17. stoletju kot za\xc5\xa1\xc4\x8ditni ukrep proti \xc5\xa1vedskim in poljskim vpadom. Rekonstruirana je bila leta 1950 kot 300 metrov dolga struktura iz hlodov, ki obdaja dve cerkvi in zvonik. Struktura stoji na visokem temelju. Glavni vhod je 14,4 metra \xc5\xa1irok in 2,25 metra visok in le\xc5\xbei na vzhodu v bli\xc5\xbeini Pripro\xc5\xa1nje cerkve. Obstajajo \xc5\xa1e vrata za osebni prehod na vzhodni in severni strani in majhen lesen stolp v severozahodnem vogalu. Stolp ima kvadraten tloris in streho na \xc5\xa1tiri stebrih z zvonikom. Stene in vrata so tudi pokrita.'